Lamfalussy menetlusel on neli tasandit. Esimesel tasandil asetsevad Euroopa Komisjoni poolt otsustamiseks pakutud ning Euroopa Nõukogu ja Euroopa Parlamendi poolt  kaasotsustusmenetluses vastu võetud määrused ja direktiivid. Nende õigusaktidega sätestatakse raampõhimõtted ja volitatakse Euroopa Komisjoni andma rakendusakte. Teisel tasandil asetsevad Euroopa Komisjoni rakendusaktid. Nende eelnõud valmistavad turuosalistega konsulteerides ette vastavad järelevalveasutuste komiteed (nt väärtpaberituru puhul CESR, (the Committee of European Securities Regulators), pangandusturu puhul CEBS, the (Committee of European Banking Supervisors) ning kindlustusturu puhul CEIOPS (Committee of  European Insurance and Occupational Pensions Supervisors). Seega hoolitsevad kolmandal tasandil liikmesriikide järelevalveasutustest koosnevad komiteed (CESR, CEBS, CEIOPS) Euroopa normide ühtse rakendamise eest liikmesriikide poolt. Samuti on komiteede pädevuses anda finantssektori alaseid soovituslikke juhendeid ja standardeid. Neljandal tasandil peab Euroopa Komisjon arvestust selle üle, kas Euroopa Liidu liikmesriigid on õigusaktid oma õigustikku üle võtnud. Juhul kui mingi õigusakti ülevõtmine ei ole  toimunud õigeaegselt või on seda tehtud puudulikult, võib Komisjon liikmesriigi vastu algatada kohtumenetluse.